钦定古今图书集成/历象汇编/庶征典/第158卷 > 《管窥辑要》 > 陈
## 钦定古今图书集成/历象汇编/庶征典/第158卷 > 《管窥辑要》 > 陈

### 宣帝太建二年有声如雷

按：《陈书宣帝本纪》：太建二年“十二月癸巳夜，西北有
雷声。”

按《隋书五行志》：“太建二年十二月，西北有声如雷。其
年湘州刺史华皎举兵反。”

太建十二年，有声如雷。

按《陈书宣帝本纪》：太建十二年“九月癸未夜，天东南
有声，如风水相击，三夜乃止。”

太建十四年，后主即位，天有声。

按《南史陈后主本纪》，“太建十四年春正月，即皇帝位。
八月癸未夜，天有声如风水相激。乙酉夜亦如之。九
月辛亥夜，天东北有声如虫飞，渐移西北。”

### 后主至德元年天有声

按《陈书后主本纪》：“至德元年九月丁巳，天东南有声
如虫飞。”